ปิดวัดห้วยยอด7วันมาตรการป้องกันและควบคุมโควิด-19หลังตรวจATK พบพระมีผลบวก

สืบเนื่องจากเมื่อวันที่ 26 ตุลาคม 2564 ที่สำนักงานชมรมชายผ้าเหลืองเพื่อเพื่อนผู้ป่วยระยะท้าย วัดห้วยยอด กองสาธารณสุขและสิ่งแวดล้อม เทศบาลตำบลห้วยยอด ร่วมกับโรงพยาบาลห้วยยอด จัดให้มีการตรวจหาเชื้อโควิด -19 เชิงรุกให้กับคณะสงฆ์วัดห้วยยอดทั้งวัด ประกอบด้วยพระสงฆ์ 14 รูป สามเณร 1 รูป และเด็กวัด 2 คน คนสวนวัด 1 รวมทั้งสิ้น จำนวน 18 รูป/คน ด้วยชุดตรวจหาเชื้อ Antigen Test Kit (ATK)

ผลการตรวจ swab for ATK มีผลเป็น Positive 2 รูป ซึ่งพักอาศัยอยู่ในกุฎิเดียวกัน (พระรอลาสิกขา วันพฤหัสบดีที่ 28 ตุลาคม 2564 นี้) ขณะนี้เข้าสู่กระบวนการกักตัวเพื่อรอส่ง ไป swab for RT-PCR ต่อไป

โอกาสนี้ พระกฎษดา ขนฺติกโร ผู้ช่วยเจ้าอาวาสวัดห้วยยอด กล่าวว่า เพื่อป้องกันไม่ให้มีการแพร่เชื้อจากพระไปสู่ชุมชน รวมทั้งเป็นการควบคุมการแพร่ระบาดของโรคติดเชื้อไวรัสโคโรนา (COVID-19) จึงขอปิดวัดห้วยยอด พร้อมขอยกเลิกกิจนิมนต์ เป็นเวลา 7 วัน ตั้งแต่วันที่ 27 ตุลาคม ถึง วันที่ 3 พฤศจิกายน 2564

อย่างไรก็ดี วัดเป็นศูนย์รวมของประชาชน ดังนั้นจึงขอความร่วมมือไปยังประชาชนโดยเฉพาะอย่างยิ่งชาวอำเภอห้วยยอด   ให้ตระหนักว่าทุกคนคือคนติดเชื้อจึงต้องป้องกันตนเอง หันมาดูแลตัวเองให้มากขึ้น  ล้างมือบ่อย ๆ ไม่สัมผัสกลุ่มเสี่ยง  ในการสวมหน้ากากอนามัย  อยู่ห่างกัน  ล้างมือบ่อย ๆ หากไปสัมผัสกลุ่มเสี่ยงก็ต้องตรวจหาเชื้อด้วยอุปกรณ์การตรวจชุด ATKหรือไปตรวจ โรงพยาบาล การป้องกันได้ดีคือทุกคนตื่นตัวรับผิดชอบต่อสังคม แล้วเราจะปลอดภัยจากโควิด-19

พิมมาส จันทร์ผ่อง/นักประชาสัมพันธ์ชำนาญการ/ข่าว

27 ตุลาคม 2564